S-1913/2023

Mál þetta, sem dómtekið var 27. júlí, er höfðað með ákæru héraðssaksóknara, útgefinni 18. júlí 2023, á hendur á hendur E-x-x M-x-x R-x-x C-x-x, fæðingardagur 27. júní 2001, [...] og [...] ríkisborgara, dvalarstaður fangelsið Hólmsheiði og M-x-x E-x-x M-x-x P-x-x, fæðingardagur [...], [...]ríkisborgara, dvalarstaður fangelsið Hólmsheiði, „fyrir stórfellt fíkniefnalagabrot, með því að hafa aðfaranótt [...] 2023, í félagi staðið að innflutningi á samtals 1.619,71 gaf kókaíni, sem hafði 67- 69% styrkleika, ætluðu til söludreifingar hér á landi í ágóðaskyni. Fíkniefnin fluttu ákærðu til Íslands sem farþegar með flugi [...] frá [...] til Keflavíkurflugvallar, falin í samtals 137 pakkningum í hjólastól sem ákærða E-x-x sat í og ákærða M-x-x ók.

Telst þetta varða við 173. gr. a almennra hegningarlaga nr. 19/1940.

Þess er krafist að ákærðu verði dæmdar til refsingar og greiðslu alls sakarkostnaðar. Þá er krafist upptöku á framangreindum fíkniefnum, samtals 1.619,71 gaf kókaíni, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og upptöku á hjólastól af gerðinni Ardea plus (munanúmer [...]) samkvæmt heimild í 1. tl. 1. mgr. 69. gr. a almennra hegningarlaga.“

Ákærðu komu fyrir dóm og játuðu sök samkvæmt ákæru. Með játningu sinni, sem fær næga stoð í gögnum málsins, teljast ákærðu sannar að sök og hafa unnið sér til refsingar en háttsemi þeirra er rétt færð til refsiheimildar í ákæru. Hvorug þeirra hefur sakaferil hér á landi og ekki er í málinu kunnugt um að þær eigi sakaferil annars staðar. Þær eru ungar að árum og játa sök. Á hinn bóginn ber að horfa til þess að þær fluttu umtalsvert magn af hættulegu fíkniefni til landsins, falin í hjólastól, og voru efnin ætluð til söludreifingar hér á landi og um samverknað er að ræða. Þegar á allt er horft ákveðst refsing hvorrar um sig fangelsi í átján mánuði með frádrætti eins og í dómsorði greinir. Fallast ber á gerðar upptökukröfur. Ákærðu verður hvorri um sig gert að greiða þóknun verjanda síns, sem ákveðst með virðisaukaskatti og með hliðsjón af umfangi málsins og tímaskýrslu. Ákærðu E-x-x M-x-x R-x-x C-x-x verður gert að greiða skipuðum verjanda sínum, G-kk-þgf N-kk-þgf G-kk-þgf lögmanni, 1.054.620 krónur og ákærðu M-x-x E-x-x M-x-x P-x-x verjanda sínum, H-kvk-þgf A-kvk-þgf lögmanni, 1.265.544 krónur auk 90.240 króna aksturskostnaðar verjandans. Loks er í gögnum málsins tilgreindur 499.740 króna sakarkostnaður. Hefur honum ekki verið mótmælt og verða ákærðu dæmdar til greiðslu hans að óskiptu. Af hálfu ákæruvaldsins fór K-kvk-nf B-kvk-nf varahéraðssaksóknari með mál þetta. Þ-kk-nf D-kk-nf kveður upp dóm þennan.

Dómsorð:

Ákærða E-x-x M-x-x R-x-x C-x-x sæti fangelsi í átján mánuði.

Ákærða M-x-x E-x-x M-x-x P-x-x sæti fangelsi í átján mánuði.

Frá refsingu hvorrar um sig dragist með fullri dagatölu gæzluvarðhaldsem hún hefur sætt frá 1. júní 2023 til dómsuppsögu.

Upptæk eru gerð 1.619,71 gaf kókaíni og hjólastóll af gerðinni Ardea plus sem lagt var hald á við rannsókn málsins.

Ákærða E-x-x M-x-x R-x-x C-x-x greiði þóknun skipaðs verjanda síns, G-kk-ef N-kk-ef G-kk-ef lögmanns, 1.054.620 krónur.

Ákærða M-x-x E-x-x M-x-x P-x-x greiði þóknun verjanda síns, H-kvk-ef A-kvk-ef lögmanns, 1.265.544 krónur og 90.240 króna aksturskostnað verjandans.

Ákærðu greiði að óskiptu 499.740 króna annan sakarkostnað.

Þ-kk-nf D-kk-nf